Etter ombyggingen i 1942 var MS «Ragnvald Jarl»s tonnasje 1 789 bruttoregistertonn, 992 nettoregistertonn, og lasteevnen var på 570 dødvekttonn. Hun hadde lasterom forut og akter, og lasting og lossing foregikk med skipskraner ved lastelukene. Hun var nå sertifisert for 540 passasjerer i liten kystfart, og hadde fått overbygg over broen. Overbygget var utvidet, og en stor 3. plass (3. klasse) salong var bygd på akterskipet.